als_Latn dik_Latn sag_Latn
Motrat Luana dhe Marina Vjollca nuk e kanë fshehur asnjëherë tifozërinë e zjarrte për kombëtaren. Sigurisht që Marina ndoshta e ka të kultivuar edhe më shumë për shkak të moderimit të "Proçesi Sportiv", emision të cilin e drejton prej disa sezonesh. Por ky pasion për futbollin, e veçanërisht për kombëtaren shqiptare nuk lë jashtë shkallëve të stadiumit edhe të motrën, Luanën. Dy bukuroshet bjonde kanë preferuar të shijojnë emocionet live, nga shkallët e stadiumit ne Elbasan.
Edhe këngëtarja Soni Malaj ka udhëtuar dje drejt Elbasanit për të mbështetur kombëtaren. Në një foto të shpërndarë në llogarinë e saj në Instagram, Soni njofton fansat se është në stadium për të mbështetur kombëtaren tonë. 33-vjeçarja ka shkëputur nga ndeshja edhe një selfie me Ministren e Mbrojtjes, Mimi Kodheli, e cila është një ndër politikanet më të apasionuara ndaj futbollit.
Ndërsa të mësipërmet kanë qënë në stadium, Lori Hoxha ka preferuar të bëjë tifozëri nga Tirana. Ajo i shtohet kështu listës së femrave tifoze të ekipit kombëtar. Ndonëse ka qënë pjesë e stafit të Digitalb për të prezantuar atmosferën para ndeshjes së djeshme, edhe Viola Spiro ka ndjekur 90 minutat e kombëtares bashkë me mikeshat e saj.
als_Latn als_Latn als_Latn